Henare PeeniHon PEENI HENARE (Labour): Tēnā koe e te Māngai o te Whare. Kāti ōku whanaunga o Ngāti Maniapoto o Raukawa o Waikato whānui. Tāpirihia mai ō koutou mate ki te tāhūhū kōrero o tō tatou whare e tū nei. Ko ngā aitua kua rangona e te Whare i te rā nei nā ko tōku tuakana Fa'anānā Efeso Collins. Ko ngā mate katoa e karapoti nei i tō tatou whare tēnei ka tangi tēnei ka mihi atu ki a rātou haere mai haere. Nā e tū ana au ki te tautoko i ngā kōrero a tōku tuakana te minita te ōnore a Tama Pōtaka. Kua roa rawa tēnei Kaupapa e kōkirihia nei e ngā mano e ngā tapu i whawhai ki runga i te whenua ki Ōrākau. Kua roa rawa rātou e hiahia ana kia whakahokia mai taua whenua ki ngā mana ki ngā tapu ki ngā uri whakatupu o rātou mā i whawhai i hinga ki runga i taua whenua rā. Ā i pērā katoa ngā wāhi pakanga huri noa i te motu whānui. Nō reira e tino mihi atu ana ahau ki ngā uri o tēnei pakanga ā ko te pakanga i Ōrākau. Me te hiahia kia tautoko ake i ngā kōrero a tōku tuakuana te minita ko te hiahia kia tere ake te haerenga o tēnei pire. Kia whakamanahia kia whakahokia atu te mana whakahaere o tō koutou whenua ki a koutou. Nō reira he Kaupapa pai tēnā ki ahau nei. Me taku harikoa ka rīkoatahia ki roto i tēnei pire ngā mahi Tūkino a te Karauna ki a koutou e ngā uri o rātou mā i whawhai ki runga o Ōrakau. Kua kī mai te Minita mō te āhuatanga o ngā mahi hītori kia kohikohi haere i ngā kōrero ngā hītori a tēnā whānau a tēnā whanau a tēnā pakanga. Mō te aha te take? Mō ō tatou uri whakatupu. Mō te mātauranga ka whakaakohia ki ā tatou Tamariki ki ā tatou mokopuna haere ake nei. Kaha tautoko tatou katoa i tērā tū āhuatanga. Heoi anō tāku atu ki ōku whanaunga ka noho mai ki runga nei. Kia matāra tonu tatou. Kua kite atu ahau ki roto i ētahi kōrero a ētahi o tēnei whare ko te hiahia e hoa kia hoki mai anō mea nei te balance o ngā mahi hītori ka whakaakohia ki ō tatou Tamariki mokopuna. E hoa ki te hītori pākehā. Kua roa rawa tō tatou hītori Māori kua tāmia kua pēhi nei ki raro. Nā kua rongo atu ōku taringa ki te kī a ētahi. E hoa kei te hiahia rātou kia whakapai ake te terenga o te waka mō ngā āhuatanga o te ao pākehā me te ao Māori. E hoa koinā tāku e mea atu ana ki ngā uri o Ōrākau e noho mai ana ki runga rā. Kia matāra tonu tatou. E te tuakuana e Paraone kua rongo atu ahau i tō reo. Tekau tau ki muri tahi anō ka uru atu ki tēnei whare. Ā me te kawenga mai o koutou i te petihana i kōkirihia e ngā Tamariki kei roto i a koe ki runga i te mahau ki runga i te marae kei waho rā. E hoa kua kite atu ahau ki roto i ngā tau tekau kua pahure ake nei ngā Kaupapa katoa kua kōkirihia e koutou. Anā ko taua petihana i whakaritehia i tētahi rā whakamaumahara. Nā mai i taua petihana i whakatūngia tētahi tohu maharatanga ki runga i te kuaha o tō tatou whare nei. Mā taua petihana e hoa ka whahokia ko ngā wāhi pakanga ki ō tatou iwi. Ki ngā uri whakatupu. Mai i taua petihana kua rīkoatahia e mātou e tatou ngā hītori a te ao Māori. Nga hītori o te taima o ngā pakanga i tau ki runga o Aotearoa. Koinā ko ngā hua i puta mai e kare e Paraone. Ko koe tēnā ko koutou tēnā e te pāpā e Te Kawhia. Anā i mau mai taua petihana ki runga i te marae o te Whare Pāremata ki waho rā. Nō reira e mihi atu ana ki a koutou.Me te hiahia a taihoa ake ka haere ake tēnei pire ki te komiti whiriwhiri i ngā take Māori. Kāore e kore ko konā anō ētahi wāhanga kōrero e hiahia ana kia kōrero mai e koutou hei whakaaroaro mō te komiti hei whakaaroaro anō hoki mō tēnei whare. Nō reira e mihi atu ana ki a koutou. Me taku harikoa kua tae mai koutou e ngā rahi e ngā tini o te hau kāinga ki runga ki tēnei whare o tatou. Ka tautoko tonu mātou o tēnei te Rōpū Reipa i tēnei pire. Tēnā koutou tēnā koutou mā te atua koutou e Manaaki e tiaki.[Thank you Mr Speaker. Well then my kin of Ngāti Maniapoto Raukawa and all of Waikato. bring forth your departed to the ridgepole of this House. The departed that has been felt by the House today I mention also my brother Fa'anānā Efeso Collins. All the departed that surround us in this House I cry I acknowledge all of them farewell. I stand to support what my brother the Minister the Hon Tama Pōtaka has said. This matter has been advocated for a long time by the many who fought at Ōrākau. They have for a very long time wanted to bring the mana and sacredness back to that land to the descendants of those who fought and died on that land. Also that is what happened on all the battlegrounds throughout the land. And so I whole heartedly respect the descendants of this battle the battle at Ōrākau. And also I want to support what was said by my brother the Minister wanting to expedite this bill. To return the mana of your lands to you. And so I support that. I am delighted to know that the wrongdoings of the Crown will be recorded in this bill for the descendants of those who fought at Ōrākau. The Minister has spoken about the history to collate the history of that family of that family about the battles. What for? For our next generation. For the knowledge that will be imparted to our children and their children further into the future. We all support that notion. However what I have to say to my kin who are sitting up here. Let's tread carefully. I have heard some talk in this House about wanting to shux to bring back umm the balance to the history that will be taught to our children. Gees to the history of the Pākehā. Our Māori history has been suppressed for a very long time. My ears have heard from the grape vine that. They want to sail the boat easier in regards to the Pākehā world and the Māori world. That is what I am trying to say to the descendants of Ōrākau who are sitting here today. Let us tread carefully. Dear brother Paraone I hear your voice. Ten years ago I entered this House. And when you brought the petition that was initiated by your people at the mahua on the marae out there. Bro I have seen in the last ten years all the matters that have been pushed forward by you all. Also that petition to commemorate a particular day. And from that petition a memorial was erected on the entranceway to this House. With that petition dear friend the battlegrounds will be returned to our people. to the descendants. From that petition we have recorded our history of the Māori people. the history of when the land wars took place in Aotearoa. Those are the many benefits that took place bro Paraone. That was you that was all of you sir Te Kawhia. That petition was brough to the courtyard of the Parliament House out there. And so I salute you all. Soon this bill will be considered by the Māori Affairs Committee. No doubt that is where more elaboration will be made and where you can speak your thoughts to the committee for the House to hear. And so I respect you all. I am also delighted you have arrived here in multitudes from your area to this House of ours. We the Labour Party still support this bill. Thank you thank you and may the god almighty look over you and protect you.]